# PRESSEINFORMASJON

Den nye generasjonen Fronius MagicCleanersPerfekt rengjøring av TIG-sveisesømmer og -overflater i rustfritt stål

**Den nye generasjonen Fronius MagicCleaner-apparatserie fås nå i to størrelser. Disse fremtidsrettede elektro-kjemiske rengjøringsapparatene gir den perfekte finishen på TIG-sveisesømmer og -overflater i rustfritt stål. Resultatene innfrir de høyeste krav til estetikk og hygiene. Ikke nok med det – i tillegg kan TIG-sveisesømmer poleres til de skinner, og arbeidsemnene preges med logo eller serienummer.**

Tydelig temperaturfarge ved TIG-sveisesømmer forstyrrer estetikken i rustfritt stål i arkitektur, storkjøkken eller svømmebasseng. I næringsmiddel- eller farmasiindustrien er dette absolutt uønsket. Det er et tegn på at kromoksid-beskyttelseslaget ikke er intakt, og kan være utgangspunkt for korrosjon eller avleiringer.

Ved rengjøring og såkalt passivering gjenopprettes dette beskyttelseslaget på sveisesømmene og overflater av rustfritt stål. Med MagicCleaner foregår disse to trinnene parallelt i bare én arbeidsprosess – enkelt og tidsbesparende. MagicCleaner 150 på 15 A er med sine 4,5 kg den perfekte, mobile følgesvennen på byggeplassen. Til mer intensiv bruk og rengjøring av lengre TIG-sveisesømmer brukes MagicCleaner 300. Med en ytelse på 30 A og vekt på 14 kg har den en tank på 1,8 l for rengjøringsvæske og en patentert trykkluftvifte. Begge apparatene har intuitiv betjening og forsyner rengjøringsputen med elektrolytt. Det er veldig praktisk fordi man slipper den stadige dynkingen i en ekstra beholder med væske.  
  
**Punktnøyaktig bruk og økonomisk forbruk**   
  
Med MagicCleaner blir elektrolytt nøyaktig dosert og målrettet ledet dit det trengs. De medfølgende putene og børstene trenger til og med inn i kroker og mellomrom og sørger slik for optimal rengjøring med minimal materialbruk. Elektro-kjemisk rengjøring er i tillegg betydelig mer ressurssparende enn vanlig beising i kjemiske bad og angriper ikke materialet slik som f.eks. sandblåsing gjør. Selvsagt satser Fronius også ved sveisesømrengjøring på den innovative vekselteknologien, som gjør apparatene lette og spesielt energieffektive.

**Tre funksjoner i ett apparat: rengjøring, polering og merking**På høyglanspolerte materialer skal sveisesømmene ikke bare være rene, de skal regelrett skinne. Dette sørger funksjonen “elektro-kjemisk polering” for. Da brukes DC-likestrøm for å lysne sømmene og få dem til å skinne på et øyeblikk. Men MagicCleaner kan enda mer: Med svart- og hvittrykk kan firmalogoer, artikkel- eller serienumre og strekkoder trykkes på rustfritt stål. Det trengs bare en tilsvarende utformet folie og en spesiell elektrolyttløsning til dette. Det er et godt og kostnadsbesparende alternativ til preging, trykking eller klistremerker.

Du finner mer informasjon på [nettsiden.](https://www.fronius.com/nb-no/norway/sveiseteknikk/produkter/manuell-sveising/tig/magiccleaner/magiccleaner-150)


*2.785 tegn inkl. mellomrom*

Bilder: Fronius International GmbH, gratis kopiering

Høyoppløselige bilder kan lastes ned på følgende lenke:  
<https://www.fronius.com/nb-no/norway/sveiseteknikk/info-senter/trykk>



Bilde 1: Med kun 4,5 kg er MagicCleaner 150 en lettvekter og optimal følgesvenn ved mobil bruk.



Bilde 2: Sammenligning av før og etter: Enkelt og raskt blir TIG-sveisesømmen rengjort elektro-kjemisk. Rengjøringsputen forsynes automatisk med elektrolyttvæske.



Bilde 3: Svart- eller hvittrykk for varig merking av emner i rustfritt stål uten preging, gravering eller klistremerker.



Bilde 4: MagicCleaner finnes i to størrelser: MagicCleaner 150 for fleksibel og mobil bruk og MagicCleaner 300 for intensiv bruk ved lange sveisesømmer.

**Forretningsområdet Perfect Welding**

Fronius Perfect Welding er innovasjonsleder innen lysbuesveising og den globale lederen innen robotstyrt sveising. Som systemleverandør leverer Fronius Welding Automation også kundespesifikke, automatiserte og komplette sveiseløsninger, for eksempel for beholderkonstruksjon eller for cladding i offshore-sektoren. Strømkilder for manuelle applikasjoner, sveiseutstyr og et bredt spekter av tjenester kompletterer porteføljen. Med over 1000 salgspartnere over hele verden er Fronius Perfect Welding svært nær kunden.

**Fronius International GmbH**

Fronius International er et østerriksk selskap med hovedsete i Pettenbach og med øvrige anlegg i Wels, Thalheim, Steinhaus og Sattledt. Selskapet har 5660 ansatte på verdensbasis og arbeider innenfor områdene sveiseteknikk, solcelleteknologi og batteriladeteknikk. Fronius har 36 internasjonale selskaper og representanter i over 60 land. Dette gir en eksportandel på ca. 92 %. Innovative produkter og tjenester samt 1.321 tildelte patenter gjør Fronius til innovasjonsleder på verdensmarkedet.

**Henvendelser rettes til:**

Hovedkontor

E-post: [sales.norway@fronius.com](mailto:sales.norway@fronius.com)

Tlf: +47 32250110

**Send en kopi av artikkelen til vårt kontor:**

a1kommunikation Schweizer GmbH, Kirsten Ludwig,

Oberdorfstraße 31 A, 70794 Filderstadt, Deutschland

tlf.: +49 0 711 9454161-20,   
e-post: [kirsten.ludwig@a1kommunikation.de](mailto:kirsten.ludwig@a1kommunikation.de)

Ønsker du flere spennende innlegg, kan du besøke vår blogg på blog.perfectwelding.fronius.com og følge oss på Facebook (froniuswelding), Twitter (froniusintweld), LinkedIn (perfect-welding), Instagram (froniuswelding) og  YouTube (froniuswelding)!